CELEX: 62012CN0002
Language: mt
Date: 2012-01-03 00:00:00
Title: Kawża C-2/12: Talba għal deċiżjoni preliminari mressqa mill-Hoge Raad der Nederlanden (Il-Pajjiżi l-Baxxi) fit- 3 ta’ Jannar 2012 — Trianon Productie BV vs Revillon Chocolatier SAS

31.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 98/10
            
         Talba għal deċiżjoni preliminari mressqa mill-Hoge Raad der Nederlanden (Il-Pajjiżi l-Baxxi) fit-3 ta’ Jannar 2012 — Trianon Productie BV vs Revillon Chocolatier SAS
   (Kawża C-2/12)
   2012/C 98/15
   Lingwa tal-kawża: l-Olandiż
   
      Qorti tar-rinviju
   
   Hoge Raad der Nederlanden (il-Pajjiżi l-Baxxi)
   
      Partijiet fil-kawża prinċipali
   
   
      Rikorrenti: TRIANON PRODUCTIE BV
   
      Konvenuta: REVILLON CHOCOLATIER SOCIÉTÉ PAR ACTIONS SIMPLIFIÉE
   
      Domandi preliminari
   
   
               (1)
            
            
               Ir-raġunijiet tar-rifjut jew ta’ invalidità prevista fl-Artikolu 3(1)(e)(iii) tad-Direttiva 89/104/KEE, hekk kif ġiet ikkodifikata bid-Direttiva 2008/95/KE, jiġifieri li t-trade marks (plastik) ma jistgħux ikunu jikkonsistu biss minn għamla li tagħti valur sostanzjali lill-merkanzija, jirrigwardaw ir-raġuni (jew ir-raġunijiet) għad-deċiżjoni ta’ xiri tal-pubbliku rilevanti?
            
         
               (2)
            
            
               L-“għamla li tagħti valur sostanzjali lill-merkanzija”, taqa’ fi ħdan l-imsemmija dispożizzjoni
               
                           (a)
                        
                        
                           fil-każ biss li tali għamla trid tiġi meqjusa bħala l-valur prinċipali jew predominanti meta mqabbla ma’ valuri oħra (abbażi tal-gosti fit-togħma jew sustanza, fil-każ tal-ikel), jew
                        
                     
                           (b)
                        
                        
                           anki meta l-merkanzija għandha valuri oħra, li għandhom jiġu meqjusa bħala sostanzjali wkoll, flimkien mal-valur prinċipali jew predominanti?
                        
                     
         
               (3)
            
            
               Sabiex tingħata risposta għat-tieni domanda, il-kunċett ta’ maġġoranza tal-pubbliku li għandha tittieħed inkunsiderazzjoni huwa determinanti jew il-Qorti tista’ tikkonkludi li l-kunċett ta’ parti mill-pubbliku huwa biżżejjed sabiex il-valur fil-kawża jiġi kkwalifikat bħala “sostanzjali” skont id-dispożizzjoni ċċitata iktar ’il fuq?
            
         
               (4)
            
            
               Jekk ir-risposta mogħtija għat-tielet domanda tkun f’dan l-aħħar sens, kemm għandha tkun kbira din il-parti tal-pubbliku?